དཔེར་ན་ཨ་མི་རི་ཀའི་ལུང་པ་ལ་བཞག་ན།ཧ་ལས་པའི་དངོས་པོ་ཡར་རྒྱས་ཕྱིན་པའི་ལུང་པ་རེད།སྤྱི་ཚོགས་ནང་ལ་རང་དབང་དང་མང་གཙོ་ཟེར་བ་དངོས་གནས་ཧ་ལས་པ་ཡོད་ནའང་མ་རབས་ཀྱི་བསམ་བློ་དང༌།རང་གཅེས་འཛིན་ཁོ་ན་མ་གཏོགས་མེད་པའི་སྤྱི་ཚོགས་ཤིག་ཆགས་པ་ཡིན་ན་དེའི་ནང་སྒྲིག་དང་ཁྲིམས་ཟེར་བ་ཧ་ཅང་ཁག་པོ་ཆགས་ཀྱི་ཡོད།སྒྲིག་དང་ཁྲིམས་ཟེར་བ་དེ་སྐྱེ་བོ་རང་ཉིད་ཀྱི་བསམ་བློའི་ནང་ནས་རང་ཁྲིམས་རང་སྲུང་དགོས་པ་ལས།སོ་སོའི་བསམ་བློའི་ནང་ནས་ཡ་རབས་སྤྱོད་བཟང་གི་བསམ་ཚུལ་གཞི་ལ་བཞག་པའི་སྒྲིག་ཁྲིམས་ལྡན་པ་ཞིག་མ་བྱུང་ན་ཕྱི་ལོགས་ནས་སྐོར་སྲུང་བས་རྟག་པར་མེ་མདའ་འཁྱེར་ནས་སྒྲིག་ཁྲིམས་སྲུང་དགོས་བྱུང་ན་ཁག་པོ་རེད།དངོས་གནས་ནུས་པ་ཐོན་པའི་སྒྲིག་ཁྲིམས་ལྡན་པའི་སྤྱི་ཚོགས་ཤིག་ཡོང་བ་ལ་བསམ་བློ་ནང་ནས་དུལ་ཞིང་ཡ་རབས་སྤྱོད་བཟང་ལ་དངོས་གནས་སོ་སོའི་སྲོག་བཞིན་རྩ་ཆེར་འཛིན་པའི་སྤྱི་ཚོགས་ཤིག་བྱུང་བ་ཡིན་ན་སྒྲིག་ཁྲིམས་རང་བཞིན་གྱིས་ཡོང་གི་རེད།མི་གསོད་ཁྲག་སྦྱོར་ཡོང་གི་མ་རེད།